CELEX: 22005D0035
Language: lt
Date: 1110499200000
Title: 2005 m. kovo 11 d. EEE jungtinio komiteto sprendimas Nr. 35/2005, iš dalies keičiantis EEE susitarimo II priedą (Techniniai reglamentai, standartai, tyrimai ir sertifikavimas)

28.7.2005   
            
            
               LT
            
            
               Europos Sąjungos oficialusis leidinys
            
            
               L 198/28
            
         
      EEE JUNGTINIO KOMITETO SPRENDIMAS Nr. 35/2005
   2005 m. kovo 11 d.
   iš dalies keičiantis EEE susitarimo II priedą (Techniniai reglamentai, standartai, tyrimai ir sertifikavimas)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, patikslinančiu Europos ekonominės erdvės susitarimą (toliau – Susitarimas), ypač į jo 98 straipsnį,
   kadangi:
   
               (1)
            
            
               Susitarimo II priedas buvo iš dalies pakeistas 2004 m. gruodžio 3 d. EEE jungtinio komiteto sprendimu Nr. 166/2004 (1).
            
         
               (2)
            
            
               Į Susitarimą turi būti įtraukta 2004 m. balandžio 29 d. Komisijos rekomendacija 2004/394/EB dėl šių medžiagų: acetonitrilo, akrilamido, akrilnitrilo, akrilo rūgšties, butadieno, vandenilio fluorido, vandenilio peroksido, metakrilo rūgšties, benzoilchlorido, tolueno, trichlorobenzeno (2)– rizikos įvertinimo rezultatų ir rizikos mažinimo strategijos su pataisymais, padarytais OL L 199, 2004 6 7, p. 41,
            
         NUSPRENDĖ:
   1 straipsnis
   Po II priedo XV skyriaus 24 punkto (Komisijos rekomendacija 2002/576/EC) po antrašte „VEIKSMAI, Į KURIUOS SUSITARIANČIOS ŠALYS TURI ATKREIPTI DĖMESĮ“ įterpiamas šis punktas:
   
      
                  „25.
               
               
                  
                     32004 H 0394:2004 m. balandžio 29 d. Komisijos rekomendacija 2004/394/EB dėl šių medžiagų: acetonitrilo, akrilamido, akrilnitrilo, akrilo rūgšties, butadieno, vandenilio fluorido, vandenilio peroksido, metakrilo rugšties, benzoilchlorido, tolueno, trichlorobenzeno – rizikos įvertinimo rezultatų ir rizikos mažinimo strategijos (OL L 144, 2004 4 30, p. 72) su pataisymais, padarytais OL L 199, 2004 6 7, p. 41“.
               
            
   2 straipsnis
   Rekomendacijos 2004/394/EB su pataisymais, padarytais OL L 199, 2004 6 7, p. 41, tekstai islandų ir norvegų kalbomis, kurie turi būti paskelbti Europos Sąjungos oficialiojo leidinio EEE priede, yra autentiški.
   3 straipsnis
   Šis sprendimas įsigalioja 2005 m. kovo 12 d., jei EEE jungtiniam komitetui buvo pateikti visi pranešimai pagal Susitarimo 103 straipsnio 1 dalį (3).
   4 straipsnis
   Šis sprendimas skelbiamas Europos Sąjungos oficialiojo leidinio EEE dalyje ir EEE priede.
   
      Priimta Briuselyje, 2005 m. kovo 11 d.
      
         
            EEE jungtinio komiteto vardu
         
         
            Pirmininkas
         
         Richard WRIGHT
         
      
   
   
      (1)  OL L 133, 2005 5 26, p. 11.
   
      (2)  OL L 144, 2004 4 30, p. 72.
   
      (3)  Konstituciniai reikalavimai nenurodyti.